شفتك أول مرة جنب بيتنا بالحديقة  الزغنوطة    و قلبي لما  طسّيتك طرق  احلى زلغوطة    شقد  كنتي نهارا متلبكة و شكلك معبوطة    و انهزمتي مني !!!    ايه  بدي الحقك لو  لفيت متل ابن بطوطة !!!    ابوس  شناق وش الحجي  اذا بخطّبني  ياكي    و الله يستر  يقوم ما يستحمل كتر كرّي و  علاكي    يأنو يا  خيتو بزت حالي من فوق السجرة  اذا بدي  اعيش بلاكي    بقا ان شاء الله يصير بيت ابوي هو بيت  حماكي !!    و يا يوم على  ايشاربك البني لما طيرو الهوا    و انا شفت وشك طبيت بأرضي و اكلت هوا    و قلت لحالي علوا نبقا العمر انا  وا نتي سوا    و لا نمرض و نروح حكيم و لا يوصفلنا  دوا    و بكرا يا  بتصيري حجة و  انا الحجي و  منخلّف  عجيان    و بطلعو كلون عاقلين الا واحد بيطلع  سعدان    و بيفرط معلاقنا و  بيفضحنا بالحارة و  يبتعربش  عالحيطان    و ببهدلنا قدام الخلق و كل يوم بضرب  ولاد الجيران !!    و انا  بصحلو ينعن ابوك و  انت بتلحقيه  بشحاطة    و انا  بضربو بالقشاط و  انتي حصريه على البلاطة    و بحرمو من المصروف لا بياخد صحاح و لا  فراطة    و لي عليكي و على هالخلفة ... يقطع عمرك على عمر  اهلك . .. بطلت اتجوز !! و لي  عالجازة و على ساعتا